«Дыщэ щыгъэ-2013»
Хабзэ хъуауэ, Бахъсэн куейм илъэс къэс щагъэлъапIэ курыт школыр дыщэ, дыжьын медалхэмкIэ къэзыухахэр. НыбжьыщIэ 29-м дыщэ, 2-м — дыжьын медалхэр, зэхьэзэхуэ зэмылIэужьыгъуэхэм щытекIуахэм — щIыхь тхылъхэр щратыжа «Дыщэ щыгъэ-2013» гуфIэгъуэ зэIущIэ щекIуэ-кIащ куей администрацэм и унэм.
Фи акъылымрэ гуащIэмрэ къахьа текIуэныгъэщ нобэ вдэдгъэлъапIэр, ныбжьыщIэхэ, — жиIащ куей администрацэм и Iэтащхьэ Сыжажэ Хьэсэн. — Дрогушхуэ икIи дрогуфIэ еджэным ехъулIэныгъэ лъагэхэр щызыIэрызыгъэхьа, республикэпсо, урысейпсо олимпиадэхэм, нэгъуэщI зэхьэзэхуэхэм пашэ щыхъуа апхуэдэ щIалэгъуалэ Бахъсэн щIыналъэм зэрисым. Фи зэфIэкIым, щIэныгъэм хэвгъахъуэу гъащIэ гъуэгум куэдрэ узыншэу фрикIуэну ди гуапэщ!
НыбжьыщIэхэм къадэкIуэу, зэIущIэм щагъэлъэпIащ абыхэм я адэ-анэхэр. Абыхэм иратащ фIыщIэ тхылъхэмрэ ахъшэ саугъэтхэмрэ.
Махуэшхуэр зейхэм папщIэ гуфIэгъуэ концерт ятащ щIыпIэ самодеятельностым и артистхэм. ИужькIэ псори ирагъэблэгъащ махуэшхуэм къыхуащта Iэнэм.
АЛОКЪУЭ Аринэ.
